
ŠIAULIŲ MIESTO SAVIVALDYBĖS ADMINISTRACIJOS
KULTŪROS SKYRIUS

SPRENDIMO „DĖL EKSPERTO DELEGAVIMO 
Į ŠIAULIŲ REGIONINĘ KULTŪROS TARYBĄ“ PROJEKTO
AIŠKINAMASIS RAŠTAS

2023 m. lapkričio 8 d.
Šiauliai



Sprendimo projekto tikslas – priimti naują Savivaldybės tarybos sprendimą, kuriuo Daina Kinčinaitienė į Šiaulių apskrities regioninę kultūros tarybą deleguojama kaip nepriklausoma ekspertė, atitinkanti deleguojamo asmens kriterijus. Deleguoti ekspertę, kuri siūlys sprendimus dėl Lietuvos kultūros tarybos administruojamų valstybės lėšų Tolygios kultūrinės raidos programos projektams Šiaulių regione skyrimo.

Sprendimo projektas parengtas atsižvelgiant į:
- Lietuvos Respublikos vietos savivaldos įstatymo 15 straipsnio (Savivaldybės tarybos kompetencija) 4 dalį (Jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai);
-  Lietuvos Respublikos kultūros ministro 2018 m. birželio 13 d. įsakymo Nr. IV-488 „Dėl Tolygios kultūrinės raidos įgyvendinimo regionuose tvarkos aprašo patvirtinimo“ 32.1 papunktį (kiekvienai apskritį sudarančios savivaldybės tarybai siūlant po vieną atstovą) ir 33 punktą (Šio tvarkos aprašo 32.1–32.2 papunkčiuose nurodyti ekspertai turi būti nepriekaištingos reputacijos, kaip ji apibrėžta Lietuvos Respublikos valstybės tarnybos įstatyme, turintys ne mažesnę nei 3 metų patirtį kultūros ar meno srityje ir aukštąjį universitetinį ar jam prilygintą išsilavinimą menų, humanitarinių ar socialinių mokslų srityse, arba turintys kitos srities aukštąjį universitetinį ar jam prilygintą išsilavinimą ir ne mažesnę nei 7 metų patirtį kultūros ar meno srityje, arba meno kūrėjo statusą, suteiktą vadovaujantis Lietuvos Respublikos meno kūrėjo ir meno kūrėjų organizacijų statuso įstatymu, bei žinių ir gebėjimų, padedančių įgyvendinti RKT funkcijas) bei Lietuvos Respublikos kultūros ministerijos 2022 m. birželio 28 d. raštą Nr. S2-1378 „Kvietimas deleguoti savivaldybių atstovus į Kultūros ministerijos formuojamas regionines kultūros tarybas“;
- Lietuvos kultūros tarybos pirmininkės 2023 m. spalio 23 d. raštą S-241(4.6 Mr) „Dėl regioninių kultūros tarybų narių-valstybės tarnautojų apmokėjimo“.

Nėra.
Priėmus sprendimą, laukiami rezultatai ir galimos pasekmės (tiek teigiamos, tiek neigiamos).
Priėmus Tarybos sprendimo projektą numatomos tik teigiamos pasekmės. Šios tarybos sudaromos apskričių teritoriniu pagrindu ir priima sprendimus dėl valstybės lėšų, kurias administruoja Lietuvos kultūros taryba, kultūros ir meno projektams Lietuvos regionuose skyrimo. Šiaulių regioninės kultūros tarybos sudėtyje dirba Šiaulių miesto savivaldybės tarybos deleguotas ekspertas, už kurio paslaugas atlygina Lietuvos kultūros taryba. Ekspertinio vertinimo paslaugas deleguotas ekspertas teikia pagal individualios veiklos pažymą ne tarnybos metu.

Pripažįstamas netekusiu galios Šiaulių miesto savivaldybės tarybos 2022 m. rugsėjo 1 d. 
sprendimas Nr. T-334 „Dėl nario siūlymo į regioninę kultūros tarybą“.

Sprendimui įgyvendinti papildomų teisės aktų nereikia.

Sprendimui įgyvendinti lėšos nereikalingos.
Poreikis sprendimo projektą įvertinti antikorupciniu požiūriu ir pagrindimas.
Neatliekamas.
Sprendimo projekto rengėjas ar rengėjų grupė, sprendimo projekto iniciatoriai. Šiaulių miesto savivaldybės administracijos Kultūros skyrius. Tiesioginis rengėjas – Kultūros skyriaus vyr. specialistė Žydronė Tamutienė, tel. (8 41) 59 62 24. Sprendimo projektą inicijavo Šiaulių miesto savivaldybės administracija.

Neatliekamas.

Nėra.




Vedėja                                                          	Daina Kinčinaitienė





